બનાવ અંગે પોલીસ સૂત્રો પાસેથી મળતી માહિતી મુજબ બારડોલી પોલીસને બાતમી મળી હતી કે બારડોલી તાલુકાનાં વાઘેચ ગામની સીમમાંથી દારૂ ભરેલ એક કાર પસાર થનાર હોય જે બાતમીના આધારે પોલીસે વાઘેચ ગામની સીમમાં આવેલ પાદર ફળિયામાં આરઆરસેલ ની ટીમે વોચ ગોઠવી ઊભા હતા તે દરમ્યાન બાતમી મુજબની એક સ્વિફ્ટ કાર નંબર જીજે-15-પીપી-7791 આવતા તેને અટકાવી તેની તલાસી લેતા કાર માંથી વિદેશીદારૂની 974 નંગ બાટલીઓ મળી આવી હતી જેની કિંમત રૂ. 61,600 જેટલી થાય છે દારૂ સાથે કાર ચાલક મહમદ બસર અખલાલ મદન (રહે, નાની દમણ) ને ઝડપી પાડ્યો હતો. જ્યારે દારૂનો જથ્થો મંગાવનાર જય અને શિમેશ નામના ઇસમને વીંટેડ જાહેર કરી પોલીસે દારૂ તેમજ કાર મળી કુલ્લે રૂ. 3,62,100 નો મુદ્દામાલ કબ્જે કરી આગળની કાર્યવાહી હાથધરી છે.